《酷相思·偶检花宜馆词，杂和小令四阕，若有寄托，若无寄托，与素心人证之，七月既望》
清代·吴昌绶

蛛盒牵丝频送喜。谁猜得，相思谜。看织就、回文方罫细。

程远也，烦君寄。情密也，为侬寄。

叩叩香囊襟上系。却忆到，分襟地。正楼外、斜阳催客骑。

侬去也，浑无计。君住也，浑无计。

作者简介：吴昌绶，字伯宛，一字甘遁，号印臣，晚号松邻，仁和人。光绪丁酉举人，内阁中书。有《松邻遗集》。